དེ་དང་ཆབས་ཅིག་འཆར་འགོད་ནང་བོད་ལྗོངས་ཀྱིས་ཡུལ་སྐོར་ཁུལ་ཆེ་གྲས་གཉིས་བསྐྲུན་རྒྱུ་བཏོན་ཡོད་དེ།ཉིང་ཁྲིའི་རྒྱལ་སྤྱིའི་སྣོད་བཅུད་ཡུལ་སྐོར་ཁུལ་དང་གངས་ཏི་སི་རྒྱལ་སྤྱིའི་ཡུལ་སྐོར་མཉམ་ལས་ཁུལ་གཉིས་ཡིན་པ་རེད།དེའི་ནང་ཉིང་ཁྲིའི་རྒྱལ་སྤྱིའི་སྣོད་བཅུད་ཡུལ་སྐོར་ཁུལ་གྱིས་རྒྱལ་ཁབ་ཀྱི་ས་ཁོངས་ཧྲིལ་པོའི་སྣོད་བཅུད་དཔེ་སྟོན་ཁུལ་བསྐྲུན་རྒྱུ་ཁྲིད་སྟོན་དུ་བྱེད་པ་དང་སྣོད་བཅུད་ཤེས་དཔལ་འཛུགས་སྐྱོང་གཙོ་གནད་དུ་བྱས་ཏེ་ལྗང་མདོག་ཐཱན་ཉུང་ཡུལ་སྐོར་དང་སྣོད་བཅུད་སྤྲོ་གསེང་ཡུལ་སྐོར་འཕེལ་རྒྱས་ལ་སྐུལ་འདེད་བཏང་སྟེ་ཉང་ཆུའི་ཡུལ་སྐོར་ཁུལ་དང་།བྲག་གསུམ་མཚོའི་ཡུལ་སྐོར་ཁུལ།ཐང་སྨད་ཡིད་འོང་ཡུལ་སྐོར་ཁུལ།སྤོ་བོའི་འཁྱགས་རོམ་དང་ནགས་ཚལ་ཡུལ་སྐོར་ཁུལ།འཕྲེད་རྒྱུག་རི་བོའི་རྒྱ་མོ་རྔུལ་ཆུའི་གྲོག་རོང་གི་ཡུལ་སྐོར་ཁུལ།ཡར་ཀླུང་གཙང་པོ་དང་ཆུ་བོའི་གྲོག་རོང་གི་ཡུལ་སྐོར་ཁུལ།ཡར་ཀླུང་གཙང་པོའི་རོང་ཆེན་སོགས་སྣོད་བཅུད་ཡུལ་སྐོར་གྱི་ནུས་པའི་ཁུལ་ཆེ་གྲས་བདུན་ཁྱབ་གདལ་གཏོང་རྒྱུ་རེད།གངས་ཏི་སི་རྒྱལ་སྤྱིའི་ཡུལ་སྐོར་མཉམ་ལས་ཁུལ་གྱིས་རང་རྒྱལ་གྱི་མངའ་ཁོངས་སུ་གཙོ་བོ་རི་བོ་ཧི་མ་ལ་ཡའི་རི་རྒྱུད་ཀྱི་འབྲེལ་ཡོད་ས་ཁོངས་སྐོར་བ་དང་།མངའ་རིས་ས་ཁུལ་གཙོ་བོར་བྱེད་པ།སྤུ་ཧྲེང་ལྟེ་བར་བྱེད་པ།གཞིས་རྩེ་གྲོང་ཁྱེར་གྱི་གྲོ་མོ་དང་།འགྲམ།སྐྱིད་གྲོང་།འདྲེན་ཐང་།རི་བོ་སོགས་མཐའ་མཚམས་ཀྱི་འགག་སྒོ་གྲོང་ཁྱེར་དང་གྲོང་རྡལགཙོ་བོར་བྱས་ཏེ་སྤུ་ཧྲེང་གི་མཐའ་མཚམས་ཡུལ་སྐོར་ལ་སྐུལ་འདེད་བཏང་བ་དང་ཕྱོགས་ཁག་གི་ཕྱོགས་བསྡུས་རྣམ་པའི་སྲིད་ཇུས་བཟོ་བ་དང་ཁྱབ་གདལ་བཏང་ནས་ས་ཁོངས་སྒྲོལ་བའི་ཡུལ་སྐོར་མཉམ་ལས་བྱེད་ཐབས་གསར་གཏོད་སོགས་གཙོ་བོར་བྱས་ཐོག་མཉམ་ལས་ཁུལ་དེ་འཛུགས་སྐྲུན་ལ་སྐུལ་འདེད་གཏོང་རྒྱུ་ཡིན་པ་རེད།